रायपुरः फाइव स्टार होटल के मालिक के बंगले में नौकरानी का मर्डर - Cg raipur five star hotel owner bungalow maid murder guard - AajTak
रायपुरः फाइव स्टार होटल के मालिक के बंगले में नौकरानी का मर्डर
रायपुर, 15 March, 2018
छत्तीसगढ़ की राजधानी रायपुर के एक बंगले में नौकरानी की लाश मिलने से सनसनी फैल गई. बंगला एक फाइव स्टार होटल के मालिक का है. 35 वर्षीय नौकरानी के सिर और गर्दन पर धारदार हथियार से हमला कर उसकी हत्या की गई. वारदात के बाद से ही बंगले का एक सुरक्षा गार्ड फरार है.
रायपुर के एक पांच सितारा होटल के मालिक जगजीत सिंह खनूजा के बंगले में पूजा घर के पीछे घर की नौकरानी सजनी निषाद की खून से सनी लाश बरामद हुई तो हड़कंप मच गया. लाश पर कीड़े, मकोड़े और चींटियां लग चुकी थी. लाश के पास ही खून से सना एक टंगिया पड़ा था. मृतका के कपड़े अस्त व्यस्त थे.
पहले नजर में देखने से जाहिर हो रहा था कि उसके साथ अनहोनी हुई है. क्योंकि घर का पिछला हिस्सा वीरान था. यही वजह रही होगी कि किसी ने भी सजनी की चीख पुकार नहीं सुनी. हालांकि घटना के वक्त बंगले में आधा दर्जन कर्मचारी मौजूद थे. मगर हैरानी की बात है कि ना तो किसी ने हमला होते देखा और ना ही हमलावर.
पुलिस बंगले में लगे सीसीटीवी की फुटेज खंगाल रही है. बंगले में तैनात एक अन्य सुरक्षा गार्ड ने पुलिस को बताया कि उसने हत्या की ख़बर मिलने के करीब दो तीन घंटे पहले अपने साथी गार्ड साधेलाल दिवाकर को बंगले से बाहर जाते हुए देखा था. संदेही गार्ड साधेलाल दिवाकर मुंगेली जिले का रहने वाला है. पुलिस उसकी तलाश कर रही है.
पुलिस ने पंचनामे की कार्रवाई के बाद शव को पोस्टमार्टम के लिए मेडिकल कॉलेज भेज दिया है. बताया जाता है कि सजनी के दो छोटे-छोटे बच्चे हैं उसका पति फिशरी विभाग में काम करता है. फुंडहर निवासी सजनी निषाद पिछले ढाई साल से इस बंगले में काम कर रही थी. वह रोजाना सुबह 9 से 5 बजे तक वहां ड्यूटी करने के बाद घर जाती थी.
जबकि शक के घेरे में आया गार्ड साधेलाल 6 साल से बंगले में नौकरी कर रहा था. वह उसी परिसर में रहता था. प्राथमिक सबूतों को देखने के बाद पुलिस गार्ड को ही आरोपी मानकर चल रही है. होटल कारोबारी ने पुलिस को बताया कि वारदात के वक्त उनके बंगले में कोई नहीं था. परिवार के सभी सदस्य एक विवाह समारोह में हिस्सा लेने घर से बाहर गए हुए थे.
घर की मालकिन ने पीड़िता अपने एक जानकार के साथ बाइक से जाकर सब्जी लाने को कहा. लेकिन आरोपी युवक ने मौके का फायदा उठाकर अपने दो ...
नौकरानी का यौन शोषण करने वाले अधेड़ के खिलाफ केस दर्ज
दिल्ली महिला आयोग ने 12 साल की एक घरेलू नौकरानी का यौन शोषण करने वाले अधेड़ मालिक के खिलाफ केस दर्ज कराया है. पीड़ित लड़की क ...
नौकरानी ने बुजुर्ग महिला पर किया जानलेवा हमला, मांग रही थी 5 लाख
नौकरानी तुलसी ने अपनी बीमार चल रही मां के इलाज के लिए मालकिन से 5 लाख रुपये मांगे थे. लेकिन जब मालकिन ने इतने रुपये देने मे ...
नोएडा: डॉक्टर दंपति के घर नौकरानी की संदिग्ध मौत, केस दर्ज
दिल्ली से सटे नोएडा के थाना कासना क्षेत्र की एक सोसाइटी में एक डॉक्टर दंपति के यहां काम करने वाली नाबालिग नौकरानी की संदिग् ...
सिंगापुर में भारतीय मूल की महिला को जेल, नौकरानी पर ढाती थी जुल्म
पुलिस अधिकारी तमिल भाषा समझता था, जिससे राजकुमारी का जुर्म पकड़ा गया. ...